Filmes de Corea do Sur propostos ó Óscar ó mellor filme internacional

Corea do Sur presentou filmes para o Óscar ó mellor filme internacional por primeira vez no ano 1962. O premio é concedido anualmente pola Academia das Artes e das Ciencias Cinematográficas dos Estados Unidos de América a unha longametraxe producida fóra dos Estados Unidos e cuxo diálogo estea principalmente nunha lingua diferente do inglés. O galardón foi creado para a 28ª edición dos premios, sucedendo os premios honoríficos non competitivos que se presentaron entre 1947 e 1955 en recoñecemento dos mellores filmes en lingua estranxeira estreados nos Estados Unidos. O candidato de Corea do Sur é escollido anualmente por un comité especial composto polo Consello Coreano do Cinema.

Até o ano 2024, trinta e seis filmes surcoreanos foron propostos ó Óscar ó mellor filme internacional, e só un foi finalmente nomeado ó premio, Gisaengchung (2019) quen finalmente gañou o premio, ademais do Óscar ó mellor filme, o Óscar ó mellor director e o Óscar ó mellor guión orixinal. En 2018, Beoning converteuse no primeiro filme surcoreano na lista curta de decembro na 91ª edición dos premios, mais finalmente non foi nomeado. Corea do Norte nunca presentou un filme para participar na competición.

As tres primeiras propostas foron dirixidas por Shin Sang-ok, así como a edición de 1990. Shin fíxose famoso internacionalmente despois de declarar que estivera retido en Corea do Norte entre 1978–1986, e fora obrigado a facer filmes para Kim Jong-il. Lee Chang-dong dirixiu tres dos filmes escollidos por Corea do Sur. Outros seis directores, Lee Doo-yong, Kim Ki-duk, Kim Tae-kyun, Lee Joon-ik, Jang Hoon e Bong Joon-ho, presentaron cadanseus dous filmes.

 Propostas 
A Academia das Artes e das Ciencias Cinematográficas convidou as industrias cinematográficas de varios países a presentar os seus mellores filmes para o Óscar ó mellor filme en lingua non inglesa dende o ano 1956. O Comité desta categoría supervisa todo o proceso e revisa tódolos filmes enviados. Despois disto, realízase unha votación secreta para determinar os cinco nomeados ó premio. A continuación amósase unha lista dos filmes que presentou Corea do Sur para a súa valoración pola Academia co respectivo ano e cerimonia de entrega. Tódalas propostas foron rodadas en lingua coreana.

 Ano(Cerimonia)  Título  Título en coreano  Director  Resultado 1962(35ª) Sarangbang sonnimgwa eomeoni 사랑방 손님과 어머니   1964(37ª) Beongeori Samryong 벙어리 삼용   1966(39ª) Ssal 쌀   1968(41ª) Kaineui huye 카인의 후예   1969(42ª) Dokjinneun neulgeuni 독 짓는 늙은이   1973(46ª) Biryeonui beongeori samyong 비련의 벙어리 삼용   1984(57ª) Yeo-in Janhoksa Mulle-ya Mulle-ya 여인잔혹사 물레야 물레야   1985(58ª) Eoudong 어우동   1986(59ª) Naeshi 내시   1990(63ª) Mayumi 마유미   1994(67ª) Hollywood Kid Eu Saeng-ae 헐리우드 키드의 생애   1995(68ª) 301, 302 301 302   2000(73ª) Chunhyangjeon 춘향뎐   2002(75ª) Oasiseu 오아시스   2003(76ª) Bom yeoreum gaeul gyeoul geurigo bom 봄, 여름, 가을, 겨울 그리고 봄   2004(77ª) Taegukgi Hwinalrimyeo 태극기 휘날리며   2005(78ª) Welkeom tu dongmakgol 웰컴투 동막골   2006(79ª) Wang-ui namja 왕의 남자   2007(80ª) Miryang 밀양   2008(81ª) Keurosing  크로싱   2009(82ª) Madeo 마더   2010(83ª) Maenbalui Kkum 맨발의 꿈   2011(84ª) Gojijeon 고지전   2012(85ª) Pietà 피에타   2013(86ª) Beomjoe Sonyeon 범죄소년   2014(87ª) Haemoo 해무   2015(88ª) Sado 사도   2016(89ª) Miljeong 밀정   2017(90ª) Taeksi Unjeonsa 택시운전사   2018(91ª) Beoning 버닝    2019(92ª) Gisaengchung 기생충   2020(93ª) Namsanui bujangdeul 남산의 부장들   2021(94ª) Mogadisyu 모가디슈   2022(95ª) Heeojil gyeolsim 헤어질 결심 Park Chan-wook  2023(96ª) Konkeuliteu Yutopia 콘크리트 유토피아 Um Tae-hwa  2024(97ª)Seour-ui Bom 서울의 봄Kim Sung-su 

 Notas 

Categoría:Cinema de Corea do Sur
Corea do Sur